ઉપરોક્ત હકીકતે શહેરીકરણની સાથે ગ્રામ્ય વિસ્તારમાં ગામતળની જમીનો પ્લોટો, બિનખેતીના પ્લોટોની કિંમતોમાં અસહ્ય વધારો થતાં શ્રી રિખવદાસ સમિતિની ભલામણો મુજબ 4000થી વધુ વસ્તીનાં ગામોમાં સિટી સર્વે દાખલ કરવા લેન્ડ રેકર્ડ ખાતા તરફથી સને 1990 સુધીમાં માપણી, હક્ક ચોકસાઇ વગેરે થઇ છે. સિટી સર્વેનું મહત્વ પ્રજાજનોની મિલકતોના માલિકી-કબજાના હક્કો માટે તેમજ સરકારની આવકની દૃષ્ટિએ તેમજ રેકર્ડનું કાયદાકીય મૂલ્ય વધી ગયું છે. જે અંગે પ્રજાજનોમાં જાગૃતિ અને સહકારની અપેક્ષા સરકાર હંમેશા રાખે છે, જેથી રેવન્યુ રેકર્ડ તથા સિટી સર્વે રેકર્ડમાં જમીન-મિલકતોમાં થતા હક્કોના ફેરફારો અદ્યતન રાખી શકાય.